《送交代王公辅》
宋代·洪咨夔

兴州乳臭腥红袍，万马夹拥横磨刀。
奴颜婢舌竞动进，罗拜狗磨护优猱。
汉家衣冠余两豪，却立渠肯污腥臊。
传呼趣拜声色厉，一已俯首昂其尻。
独君此膝竟不屈，男儿等死轻鸿毛。
群憸相顾重太息，我辈天地焉能逃。
安西楼碑字如斗，勋名烂漫官称高。
若为龙州易万州，双鬓如雪风骚骚。
君不见义不帝秦鲁钟连，何曾黄金横后部鼓吹前骍旄。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。